Svjetski kup u biatlonu 1982/1983.
Svjetski kup u biatlonu 1982/83. je šesto po redu takmičenje biatlonaca za Svjetski kup u biatlonu u organizaciji tadašnje sportske organizacije Union Internationale de Pentathlon Moderne (UIPMB). Sezona je počela 27. januara 1983. u Ruhpoldingu u Zapadnoj Njemačkoj, a završena 11. marta 1983. u Holmenkollenu u Norveškoj. U ovoj sezoni, takmičenja su održavana u muškoj i prvi put u ženskoj konkurenciji. Takmičenja u muškoj konkurenciji održana su u disciplinama pojedinačno na 20 km, sprint 10 km i štafeta 4 × 7,5 km, a u ženskoj pojedinačno na 10 km, sprint 5 km i štafeta 3x5 km. Vrhunac takmičenja bilo je Svjetsko prvenstvo u biatlonu 1983. u italijanskom Antholzu. Ukupni pobjednik Svjetskog kupa u muškoj konkurenciji postao je biatlonac Zapadne Njemačke Peter Angerer, dok je u ženskoj konkurenciji pobijedila Norvežanka Gry Østvik.